
„Ką pases tą nupiaus. 


Labai dažnai spaudoj ir šiaip privačiuose pasi- 
kalbėjimuose tenka girdėti lenkų daromi lietuviams 
užmetimai, kad lietuviai esą tokie atkaklūs šovinistai, 
kad su jais ir geros valios lenkams negalima sugy- 
venti ir susikalbėti. Beto užmeta dar, kad Vilniaus lie- 
auklėjamas ir pilnas pripumpuotas neapykantos len- 
kams. Abelnai, sako, lietuviai taip esą nusistatę prieš 
lenkus, kad kas tik esą lenkiško, nors būtų kartais 
sektina ir priimtina, vistiek nekenčia ir ignoruoja. 

Taip kalba ir rašo lenkai apie Vilniaus lietuvius 
ir lietuvių įaunimą, kuris ateity sudarys Vilniaus krašto 
lietuvių inteligentiją, su kuria reiks darbuotis ir skai- 
tytis. 

Sunku yra įrodinėti ir ginčytis su žmonėmis, 
kurių prigimtis yra tokia, kad jie stengiasi visą kaltę 
suversti kitiems, o patys likti teisūs, nekalti. Tokie 
žmonės kitame pamato ir šiaudą, o savyjė nepastebi 
ir vežimo. Tas pats yra ir čia. 

Išklausius aukščiau daromų lietuviams užmetimų, 
norėtųsi užklausti, ar Vilniaus lenkų visuomenė žino, 
ar ji kartais pagalvoja, kad didžiausia tos neapykan- 
tos Vilnijoj kaltininkė yra kaiptik pati lenkų visuo- 
menė. Juk tos visuomenės elgesys su Vilniaus krašto 


lietuviais daugiau nieko negali atnešti kaiptik neapy 
kantą. Vilniaus lietuviai mato lenkų visuomenės šnai- 
ravimą į juos, jaučia tylią lenkų neapykantą lietuviams 
ir visą tai su skausmu giliai širdin krauna. 

Dabar eiklm toliau. Paimkim mes šiandieninę 
Vilniaus lenkų ir abelnai visos Lenkijos spaudą, o 
ypač dar raudonąją spaudą, kuri visai nesivaržydama 
plūsta lietuvius, skieidžia melagingas apie Lietuvą ži- 
nias, visokiais būdais šmeižia Lietuvą ir jos žymes- 
nius asmenis. Argi tie žmonės, kurie darbuojasi toj 
spaudoj, mano, kad jie tuomi pasiekia teigiamų rezul- 
tatų ir prisidėda prie taikingo tų dviejų tautų sugyve- 
nimo. Argi jie mano, kad tuomi sušvelnins įtemptus 
Lenkų — Lietuvių santykius ir parodys lietuviams 
bent kiek savo palankumo. Anaiptol ne, jie dar gi- 
lesne bedugnę kasa ir didesnę neapykantą sėja tarp 
tų dviejų kadaise broliškų tautų, kurių praeitis yra 
drauge ir garbinga ir liūdna. Gyvenime, rodos, pro- 
tingi žmonės tokiomis metodėmis nesivadoja, nes ir 
patarlė sako: „Piktumu meilės neįgysi.“ $ 

Pati toji spauda nebūtų dar tiek pavojinga, jeigu 
ji neturėtų įtakos į visuomenę. Bet deja, reikia pažy- 
mėti, kad šiandien lenkų raudonosios ir endekiškos 
spaudos įtaka į visuomenę yra žymi. Toji spauda turi 

pavergusi minias ir jomis diriguoja . Todel tos spau- 
dos netikrų ir pramanytų apie Lietuvą žinių skleidi- 
mas yra stačiai kiršinimas sufanatizuotos lenkų visuo- 
menės prieš vietinę lietuvių visuomenę. Ir jeigu šian- 
dien pastebima tamsiuose lenkų visuomenės sluoks- 
niuose neapykanta lietuviams, tai čia didžiausia kaltė 
krenta lenkų spaudai, kuri sugebėjo įdėgti tą neapy- 
kantą. Todel ir iš lietuvių pusės sunku jau butų rei- 
kalauti, kad už tokį „palankumą“ atsilygintų savo nuo- 
širdumu. 

Vilniaus lietuviams viešai lietuviškai besikalbant 

-dažnai tenka pritirti iš lenkų visuomenės ironiškų pa- 
šiepimų ir netkoliojimo žodžių. Nenuostabu, jei pašie- 
pimas tenka išgirsti iš eilinio gatvės perėjūno, bet 
dažnai tenka išgirsti ir iš inteligentinės išvaizdos žmo- 
nių ir net iš valdininkų. 

Nesenai dar taip lietuvių būreliui grįžtant iš Ver- 
kių, garlaiviu, stebėjosi vienas ponas, kad mes viešai 
lietuviškai kaibamės. Ir ironiškai kreipdamasis į savo 
palydovę būk tai klausė: „Klausyk, Maryte, kaip jie čia 
kalba, ar netiktais rumuniškai. Iš kur jų čia ėmėsi; 
kokia biauri kalba, net klausyti nemalonu.“ Žmona 
atsakydama su pašiepimu pabrėžė, kad tai esą lietu- 
viai iš Kauno, Valdemaro žmonės, kurie Vilniaus nori. 
Nueidami palydėjo mus dar keliais „riebiais“ žodžiais, 
bet mes įaų mažai klausėm, nes ramybės dėliai pa- 
sitraukėm į šalį. 

Arba štai vėl dvisavaitės tam atgal važiuojant 
traukiniu, antroj klasėj, vienas gelžkelietis, matyt dar 
koks vyresnysis, tyčiodamasis su pašiepimu, pusiau 
lenkiškai pusiau lietuviškai, kreipdamasis į kažkokį 


civilį kartojo: „Žiūrėk, Voldemaro žmones važiuoja į 

Vilnių.“ Beto ironiškai pradėjo pilti darkytus lietuviš- 
kus žodžius, kurių čia net negražu kartoti, bet kuriu- 
os lietuviams dažnai tenka girdėti iš Vilniaus chuliga- 
nų lūpų. Toks to gelžkelėčio koliojimasis labai užga- 
vo mane ir iš užsienio važiavusią ponią, kurią aš ly- 
dėjau ir lietuviškai, su ja kalbėjom. Ponia stebėjosi, 
kad lenkų valdininkai yra tokie storžieviai ir su kelei- 
viais nemaudagūs. Pradžioj norėjau gelžkeliėčiui pada- 
ryti pastabą, bet atsiminęs, kad užkabinus tokį nelie- 
čiamą valdininką, jis dar labiau įsiūs, daviau ramybę 
ir tik pasitraukėm nuo įo kompanijos, kuri jį lydėjo. 


Tokių faktų galima būtų parašyti kelis šimtus, 
bet, manau, užteks ir šitų faktų, kurie aiškiai rodo 
atmosierą, kurioj Vilniaus lietuviams reikia gyventi. 
Šiandien sufanatizuotas Vilniaus lenkų endekas pyk- 
čiau ir su didesne neapykanta žiūri į lietuvius, negu 
kadaise žiūrėjo į savo okupantus rusus ir vokiečius, 


Dabar dar pažiūrėkim, kokioj neapykantos lie- 
tuviams dvasioj yra išauklėtas Vilniaus lenkų jaunimas. 
Jis žiūri į lietuvių jaunimą su nepasitikėjimu ir ne- 
apykunta. Išgirdęs lietuviškai kalbant, tai jis nepraleis 
neužkabinęs, o dažnai duoda valią net rankoms. Juk 
daug kartų atsitiko, kada lenkų jaunimas užpuolė lie- 
tuvių jaunimą, apdauže jį, apstumdė ir kepures numė- 
tė. Bet ką čia kalbėti apie nesubrendusį jaunimą, kad 
štai universiteto studentai, jau žmonės subrendę, nu- 
sistovėję, O vienok išgirdę lietuviškai kalbant, tai nep- 
raeis ramiai, bet tuoj palydės panašiais žodžiaio: „lit- 
win, saki pasaki, jedź do Kowna.“ Argi toks elgesys 
tų žmonių, kurie ruošiasi į visuomenės vadus, gali at- 
nešti teigiamų rezultatų, ar gali prisidėti prie tų dvie- 

Trakų miestelis, seniau Trakai buvo Did. Liet. kun. rezidencija. Čia gyveno Kęstutis 
su savo žmona Birute, čia gimė ir mirė Vyt. Didysis. Kitais metais minėsime 500 m. 

jų jaunimų artimesnio sugyvenimo ir bendradarbiavi- 
mo? Žinoma, kad ne ir dar kartą ne! 

Šią skaudžią mums opą, keldami viešumon, tu- 
rime tikslo, kaip ir atsakyt į pastarųjų Sąvaičių ende- 
kų spaudos puolimus ir skleidžiamas visokias nesą- 
mones apie mūsų Vilnijos lietuvišką visuomenę. 

Mum atrodo, kad tie patys endekai, aiškiai sup- 
ranta visas pasėkas tokių nepamatuotų puolimų prieš 
mūsų lietuvišką visuomenę. Jie tais puolimais i: užka- 
binėjimais ištikrųjų tik gilina tą bedugnę tarp vienos 
ir kitos tautų. [žiūrėjimas kiekviename lietuvio žingsnį 
nelolajimo valstybės atžvilgiu žymių, ir nuolatinis 
pjudymas ir siundymas vienos tautos prieš kitą anaip- 
tol nesuartins tų dviejų tautų ir galime drąsiai tvtr- 
tinti, kad pasėkoj — bus pasėta dar didesnė neap;- 
kantų sėkla vienų prieš kitus. 

Taigi ponai endekai ir visoki atėjūnai — galileu- 
šai liaukitės kiršinę Vilnijos lietnvius. Vilniaus krašto 
lietuviai yra pakankamai lojalūs valstybės atžvilgiu ir 
sugebės taikingai sugyvent su vietos lenkiška visuo- 


mene. Jūsų gi nuolatiniai kiršinimai ir puolimai gali 


atnešt vaisių labai fatališkų. 

IŠ VISUR IR APIE VISKĄ. 


Didelis skandalas sovietų atstovybėjį 


Radio pranešimu, rusų ambasadoj Paryžiuj įvyko 
didelis skandalas. | ambasadą atvyko Sovietų politi- 

nės policijos agentas ir pareikalavo, kad pirmasis 
ambasados patarėjas Besedovskis tučtuojau sugrįžtų į 
Maskvą pasiaiškinti dėl savo heretiškų pažiūrų. Tarp 
agento ir Besedovskio kilo karštas ginčas. Besedov- 
skis atsisakė važiuoti ir pareiškė, kad išeis visai iš 
ambasados. Kada duris užtojo ginkluoti sargybiniai. 
Besedovskis iššoko pro langą ir pabėgo, palikdamas 
ambasadoj savo žmoną ir vaiką“ Kadangi žmoną ir 
vaiką užlaikė įkaitais, Besedovskis kreipės į policiją, 
kuri, po ilgų derybų, išvadavo Besedovskio šeimyną. 
Besedovskis, kuris buvo rusų ambasados patarėjas 
Tokio, tas pareigas eina Paryžiuj nuo 1927 m. ir iš- 
važiavusio į Londoną Dovgalevskio buvo paliktas 
chargé d'affaires, pareiškė „Matin“ korespondentui, 
kad iš Paryžiaus niekur nevažiuos ir kad prašys, jei 
reikės, policijos apsaugos nuo tolesnių Sovietų agen- 
tų machinacijų. 


Jubiliejiniai metai pratęsiami. 


Sąryšy su vis dar augančiu maldininkų skaičium 
ir katalikų pasaulio susidomėjimu piligrimų kelionė- 
mis i Romą, Popiežius pratęsė jubiliejinius metus iki 
1930 m. vidurio. 


Anglų-Sovietų susitarimas. 


Londonas. X. 4 (Elta). Anglų užsienių reikalų 
ministeris Hendersonas ir Sovietų ambasadoriaus Pa- 
ryžiuj Dovgalevskio pasirašytas susitarimas jau pas- 
kelbtas spaudoj. Jis liečia ginčytinų Anglijos SSSR 
klausimų sureguliavimo procedūrą. Apsvarstytieji klau- 
simai yra šie: 1) apibūdinimas vyriausybės nusistaty- 
mų 1924 m. sutarčių atžvilgiu ir iš jo išplaukią klau- 
simai; 2) prekybos sutartis ir ją liečą klausimai; 
3) abipusės revendikacijos ir kontrrevendikacijos, vy- 


PAVILIONIŠKIS. 


„Jam buvo lemta“ 
(Tąsa). 


Zosė atsisėdus ant žemės tuojaus apipurvino 
kulnis ir savo mediniu šaukštu ėmėsi daužyt apipiltą 
pamazgom žemę, kas suteikė jei didelio malonumo. 
Elzė tuojaus pastebėjo, kad židiny išgeso anglys, kas 
reiškė, kad reikalinga užstumt dumtraukis, Motina už- 
kimšdavo dumtrauki su pagalba kastuvo arba šluotos. 
Elzė su tais įrankiais negalėjo duot sau pagalbos; tad 
ėmėsi gudrybių: užsikabino viena ranka aukštai išsi- 
kišusios plytos, užkopė viena koja ant žydinio ir ta- 
da ranka pasiekė blėtinį dangtį; pastūmė vieną kartą, 
ir antrą — užstūmė blėtą; bet kada triumiuodama 
norėjo nušokt žemyn, pametė pusiausvyrą ir nupuolė 
ant žemės, sukuldama galvą į kreslelį, kurį ankščiau 
buvusi pristumus prie krosnies. 

Vaikai pakėlė didelį riksmą, nes Elzė ilgą laiką 
nesijudino iš vietos. Kaip bemataut atsidūrė prie mer- 
gaitės ir sergantis Matas; ją pakėlęs už pečių nutem- 
pė prie lovos ir vos pajegdamas beveik meste ją įme- 
tė į nuosavą lovą. Elzė atgavo sąmonę, praplėšė akis 


ir pradėjo verkti. Prieš ją stovėjo susirietęs ir rankom 
atsirėmęs į lovos briauną Matas; bet jo veide pasiro- 
dė išgąstis: kūdikio smilkiny pamatė kraują; apsižval- 
gė aplink grįčią, bet jo žvilgsnis nieko nerado, kas ga- 
lėtų ateit jam pagalbėt. 

Taip, kaip stovėjęs, be viršutinių rūbų, basas, 
taip ir nusivilko prie durų ir išėjo. Vaikai ėmė dar 
labiau klykti. Iš kaimyninių būtų, veik visos moterys 
buvo išvaikščioją: vienos į bažnyčią, kitos karvių mil- 
žti; tik ketvirtame būte Matas susirado piemenę Trum- 
pienę. 

Kada su ja grįžo namo, tai jiegos taip jį aplei- 
do, kad negalėjęs nei durų uždaryt. .Senė pažvelgus 
i ji, suprato, kad ir jis esąs nesveikas. 

— (Gulkite tuojaus—tarė, O verkiančią Elzę nuo 
lovos pakėlus, pernešė ant suolo. 


— Nutilk, kvailute — sušuko ant mergaitės — kas 
tau yra? 
— Susišėriau... aimanavo Elzė. 


— Kur? 
— Nagi nukritau... nuo krosnies... per krėslą... 
— Štai ji, snarglė! — koliojosi senė — tai kogi 


laipioji kur nereikia? Tave tik nubaudus ir tiek! 

riausybių skolos ir kiti finansiniai klausimai; 4) žve- 
įybos klausimai ir 5) ankstyvesnių sutarčių pritaiki- 
nimo klausimai. Be to, tučtuojau po pasikeitimo am- 
basadoriais, abidvi vyriausybės turės pasižadėti ne- 
vesti viena prieš kitą propagandos. Susitarimas turės 
būti patiektas anglų parlamentui. Patvirtinus jį parla- 
mentui, vyriausybės paskirs ambasadorius. 


Ar tikrai iš Amerikos? 


Iš tiesų kitą kartą atrodo, kad skaitai ne Ameri- 
kos lietuvių laikraštį, o kokio nors mūsiškio karšto 
opozicionieriaus Slaptai išleistą lapelį. 

stai, pavyzdžiui, katalikiškas „Darbininkas“ dro- 
žia pranešimą apie Bružo sumanymą aplankyti Ame- 
rikos lietuvius. Čia apie p. Bružą randame tokių da- 
lykų, kokių, tur būt, nė jis pats nesapnavo. P. Bru- 
žas paliekąs „Mūsų Rytojų“ kažkokiam „Vilkų“ šta- 
bui, O pats važiuoją tų „vilkų“ organizuoti Amerikos 
lietuvių tarpe. Tam tikslui Amerikoj kursiąs laikrašti 
ir jau gavęs iš Lietuvos vyriausybės pašalpos 50.000 
dolerių (pusę miliono litų!) Nuvažiavęs į Ameriką 
p. Bružas nesisakysiąs; kad jį siuntė vyriausybė ir tai 
net užginčysiąs, bet juo, esą, nereikia tikėti. 

Tas pats „Darbininkas“ seniau pranešdamas apie 
buvusio jo redaktoriaus Karoso areštavimą visai ned- 
viprasmiškai išsitarė, kad reikią pagalvoti, ar Karosas 
čia kaltas, nes esančios aplinkybės (!) turėjusios iš- 
šaukti pasipriešinimą... 

Skaitant tokius dalykius atrodo, kad jie galėjo 
būti tik čia pas mus tam tikruose pakiampuose su- 
fabrikuoti. Bet klausimas, kiek Lietuvai patarnauja tie 
ponai redaktoriai, kurie įkaitusių galvų produkciją 
skelbia Amerikos lietuviams, kaip gryną tiesą. 

Beje, laisvamaniškos „Naujienos“ taip pat neat- 
silieka: pirmoj vietoj persispausdina iš latvių „Social- 

demokrato“ lenkų paleistą žinią, kad Lietuvoj prieš 
„enevos posėdžius areštuota 300 socialistų, kurių 20 
sušaudyta. 


Lietuviški koncertai per radio. 


„Naujienos“ praneša, kad jų rūpesčiu, susitarus 
su Majestic atstovais Harri Alter ir J. F. Budriku, su- 
organizuota 13 lietuviškų radio koncertų, kurie prasi- 
dėjo nuo rugsėjo 17 dienos. Koncertuose dalyvauja 
lietuvių kvartetai ir solo dainininkai. 


Atidengė Šerno paminklą. 


„ Rugsėjo 15 dieną Čikagos lietuvių tautiškose ka- 
pinėse iškilmingai atidarytas paminklas prie a. a. Juo- 
zo Adomaičio — >arno kapo. Atidengimo iškilmėse 
dalyvavę apie 3-000 lietuvių. 

Paminklas esąs įspūdingas, aukštas, tik vienas 
esąs trūkumas, kad dėl lėšų stokos vietoj Šerno bius- 
to tekę pasitenkinti vien bareljefu. 

Paminklas kaštavęs su viršum 3.900 dolerių. 
Aukos buvo renkamos per pusantrų metų, bet surink- 
ta dar tik apie 2.000 dolerių. Trūkstama suma papil- 
dyta padarius rinkliavą iškilmių metu. 


Vytauto Didžiojo Jubiliejus taip 
pat neužmirštas. 
Vyčių organizacijos 17-ame šeime nutarta stro- 


piai ruoštis ateinančiais metais paminėti Vytauto Di- 
džiojo jubiliejų. 


Elzė prikišo galvą prie Trumpienes, kuri žiurstų 
nušluostė kraują, einantį iš žaizdelės smilkiny. 

— Bliauna ir bliauna, kad ją ten kur... nežino 
ir ko! — kalbėjo piemenė — bet kad kokiu pagaliu su- 
šerčia tau per sprandą, tai tuomet žinotum, kai krist 
nuo krosnies... Nutylk, kitaip imsiu mušti. 

Elzė nustojo verkus. 

= Nusivalyk nosį; neturi žiursto ar kas? 

Elžė išpildė įsakymą, o senė nuosaviais pirštais 
sutvarkė Vaciaus ir Zosės nosis. 

— Dabar, vaikai, eisita į mano grįčią; pridirbot 
čia pakankamai šposų!— sušuko senė. — Elze, eik pati 
ir vaikus pasiimk drauge su savim. 

Atidarė jiems duris ir išstūmė visus tris į prie- 
angį. Prisiartino prie Mato, kuris sėdėjo susirietęs 
lovoj. 

— Kas yra jums kūmai? 

Ligonis rodė galvą, krūtinę 
baigė. 

— Visiškai įėgų nustojau, nieko negirdžiu... 

— Karštis neapsakomas nuo jūs muša—šnibž- 
dėjo senė—gerklė visa išdeginta; turbūt tai bus karšt- 
igė, ar kratė jus karštis? 

— Oj, kratė, o vėliaus degino, ir vėl kratė... 


ir stenėdamas da- 


— Kaip tik ir bus karštligė — galutinai aptarė 
atėjusi—tiktai tas kad tai nebus žieminė, bet pavasa- 
rinė karštligė, kuri aršesnė yra. 

— Kas gi su ja daryti?—sudejavo Matas. 

— Pusbonkis degtinės 'su pipirais reik išgert ir 
vėliaus užkalbėt silpnumas. 

— Ar užkalbėsi tamsta? —šnibždėjo ligonis. 

— Galiu ir aš užkalbinti tiktai, kad nieko ne- 
būtų grįčioj, nes kitaip liga į kitą pereitų. Tuokart 
ilsėkitės, aš gi vaikus pas save paglobosiu, 

Matas išsitiesė ant lovos; ji jam nušalusias kojas 
apsuko kailiniais; turėjo jau eiti namo, kaip staiga 
ligonis ėmė smarkiai kosėti. 

— Išspiaukitė kūmai—sušuko. 

Matas davė ženklą, kad negalįs. 

— Atsiminkit kartą ant visados, kad ateity visa- 
da išspiautūt — mokino senė — kaip jus kosulys ims 
kamuoti, tai reikia galvą žemyn nuo lovos nulenkti, 
ir spiaudyt? Darysite! ką? 

— Daryšiu—tykiai atsiliepė Matas. 

Piemenė rado suvo troboj Vacių su Zose, trau- 
kiančius sau iš rankų bliaujantį kačiuką, bet Elzės 
nebuvo. 

— Nubėgo pas supuokles, ten!—paaiškino Vacius. 

Mir ė Stresemanas 


Spalio 3 d. 5 val. ryto, Berlyne, mirė netiketai 
sirgęs širdiės liga Vokiėtijos užsienių reikalų minis- 
teris p. >tresemanas. 


Anglija ir Suv. Amerikos Valsty- 
bės pakelė savo atstovybės Var- 
šuvoį į Ambasadas. 


Tarpe Anglijos ir Suv. Amerikos valstijų vyrau- 
sybių iš vienos pusės ir Lenkijos vyriausybės iš ant- 
ros, sutarta pakelt Lenkijos pasiuntinybes Londone ir 
Vašingtone į Ambasadas. Varšuvoj gi Londono ir 
Vašingtono pasiuntinybes taip pat į Ambasadas. ~ 

Manoma, kad Vokietijos vyriausybė taip pat pri- 
sidis prie šios inovacijos. 


Dr. Tukas nuteistas 15 metų. 


Bratislavos tribunole pasibaigė garsus slovakų 
partijos dr. Tuko ir jo kelių bendradarbių procesas. 
Dr, Tukas buvo kaltinamas išdavimų ir šnipinėjimu 
Vengrijos naudai, kuriai prieš didįjį karą Slovakija 
priklausė. Sis svarbus procesas ėjo jau nuo liepos 
m. 29 d. Nors tiesioginiai ryšiai tarp kaltinamųjų ir 
tam tikrų Vengrijos sluoksnių nebuvo įrodyti, kaltina- 
mosios medžiagos pasirodė pakankamai ir dr. Tukas 
pasmerktas 15 metų, o „Slovako“ redaktorius Snac- 
ky — 5 metams sunkiųjų darbų kalėjimo. 


Zaleski ištiko didelė nelaimė. 


Lenkų užsienių reikalų ministeri Zaleski vakar 
tarp Varšuvos ir Lovico netoli geležinkelio stoties 
Ocarow ištiko didelė automobilio nelaimė. 

Stebuklingas Šv, P. M. paveikslas 
Trakų bažnyčioj 

— Aš jai parodysiu!—pagriūmojo senė. 

Ištikrųjų Elzė buvo jau prie supuoklių. Nubėgo 
ten todel, kad kiti vaikai bėgo ir kad buvo jau pa- 
miršus apie savo sumušimą. Nieko ten labai įdomaus 
nebuvo prie supuoklių. Pro šalį prajojo Daknys ser- 
gančia kumele, kurią, sulig parėdymo ūkvaizdžio, pra- 
vadžiojo taip, kad atrodė it iš“ vandens ištraukta! Dak- 
nys buvo patenkintas tuo, kad „purą miežių ir puspu- 
ri žirnių gausiąs už gydymą.“  Sergančios kumelės 
pravadžiojimą pradėjęs jis nuo to, kad ėmęs vargšę 
kumelę lazda vanot per šonus, vanojo sąžiningai, net 
ligi miestelio, kur nujojo tabako nusipirkt, vanojo 
grįždamas, taip, kad net prijojus klampynę, kumelė 
nepavilkdama kojų, sustojo. Gal būt turėjusi pagalvot 
sau, kad neverta Dakniui paskutinių įėgų aikvot. Su- 
stojus nejudėjo, o kojos vis giliau ir giliau lindo į 
purvą. Daknys suprato, kad raitas neišjosiąs. Jautė 
savo pereiga pridėt kumelei dar keletą lazdos smūgių, 
vėliaus nušliaužęs į balą, pakelė sermėgos padalkas 
ir braidydamas veik iki kelių išėjo į balos kraštą, ku- 
melė stovėjo. Daknys susiješkojęs storą ilgą rykštę, 
užsimojęs nuleido ant kumelės. Pataikė į kaklą. Ku- 
melė norėjus išvengt smūgio ir pasisukus į šalį mė- 
gino pašokti, bet kadangi per daug giliai buvo nus- 


kendę kojos purve, pasekmės buvo tos, kad parkritus 
į purvą, daugiau negalėjus pajudėt. 

Daknys smarkiai sukeikė, o vaikai susirinkę ir 
aplink apstoję pradėjo triukšmingai šūkaut, mat vistik 
jiems buvo toks reginys nekasdieninis. Du kart pasi- 
kąsęs kairiąją ausį, Daknys greitu judėsiu nujuosęs 
savo diržą mostelėjo į vaikus, diržu taikydamas į vai- 
kų kelnaites ir sušuko: 

— Ar neisite į grįčią, ha! 

Vaikai triukšmaudami išsilakstė, o Daknys sku- 
bidamas patvoriais nuėjo į arklidę. Nepagalbėjo at- 
sargumo priemonės: susitiko su ūkvaizdžiu, kuris kaip 
tik tuo metu tvarkė svečių arklius. 

Ponas Dūda būvo labai gerame ūpe, nes kadan- 
gi buvo privažiavusių daug svečių, tai nebuvo pavo- 
jaus kad šeimininkas susirūpins pats asmeniniai ser- 
gančios kumelės likimu, todel ir Dakniui nieko nekliu- 
vo. Pašaukė arklininkus, paėmę virvių ir pagalių, visi 
nuėjo traukt iš purvo kumelę. 


(Bus daugiau). 

Zaleskis pats valdė automobilį ir norėdamas pra- 

lenkti kitą vežimą jis taip stipriai ir staigiai pasuko 
stabdi, jog automobilis su trimis keleiviais buvusiais 
jame, apsivertė. 
Zaleskiui sulaužyta koja, 0 kitiem dviem keleiviam— 
kunigui ir seimo atstovui sudraskytas veidas ir ran- 
kos. Be to, kunigui sukrėstos smegenys ir jis buvo 
netekes sąmonės. 

Visi sužeistieji nugabenti į Varšuvą. 


Nepr. Lietuvoje 


UKININKAI PERKA DAUG MAŠINŲ. 


Šį rudenį ūkininkai turtingesni į prekyvietes at- 
veža daugiau javų ir kitų žemės ūkio produktų ir per- 
ka žymiai daugiau pramonės gaminių. Jau buvo rašy- 
ta, kad šį rudenį ūkininkai pirko ir dar perka kur kas 
daugiau trąšų, kaip kitais metais. Iš „Lietūkio“ paty. 
rėme, kad ir žemės ūkio mašinų labai daug perkama, 
gal ir todėl, kad mašinos duodamos išsimokėjimui, 
bet daugiausia daro tas, kad pas ūkininkus atsiranda 
laisvų pinigų, kuriais stengiasi isigyti savo ūkiui pa- 
togumų. 


LAŠINIŲ BYLĄ. 


Liaudininkams stovint prie valdžios vairo, buvo 
iškelta Ūkininkų sąjungos vadovybei baudžiamoji byla 
už apgavimą kariuomenės intendantūros pristątant vie- 
toj lietuviškų — amerikoniškus lašinius kariuomenės 
reikalams. 

Valstybės iždui buvo padaryta apie 200.000 litų 
nuostolių. Dabartinė vyriausybė šią bylą vėl iškelė 
aikštėn ir šiomis dienomis prasideda šios bylos nag- 
rinėjimas kariuomenės teisme. 

Teisman stos 12 kaltinamųjų jų tarpe Dr. Drau- 
gelis ir veterinorius Mikšys. Liūdininkų bus pašaukta 
apie 120 žmonių. 


PRALOTAS OLŠAUSKAS NUTEISTAS. 


Spalio 13 dienę buvo paskelbtas Kauno apygar- 
dos teismo sprendimas praloto Olšausko byloj. Teis- 
mas rado kaltinamąjį pralotą Olšauską kaltu nužudy- 
me Ustianauskienės ir nuteisė pralotą Olšauską 8 me- 
tams sunk. darbų kalėjimu. j 

Ši bylą buvo suįdomavus netik Lietuvos visuo- 
mene, bet veik visa Europę. 

Pažymėtinas įdomus supuolimas. 1928 metų rug- 
sijo 13 dieną liko nusmangta Ustianauskienė. Ši byla 
tęsėsi 13 mėnesių. Teismo buvo nagrinėjama per 13 
dienų ir teismo sprendimas kuriuo einant pralotas Ol- 
šauskas pripažintas kaltu šioj byloj, buvo paskelbtas 

13 d. spalių mėn. Taigi skaitlinė „13“ Olšauskui bu- 
vo fatališka. 


KLAIPĖDOS KRAŠTE IŠAUGO NAUJAS MIES- 
TEEIS: 


Tilžė. (Elta). „Naujas Tilžės Keleivis“ praneša, 
kad Klaipėdos kraštą prijungus prie Lietuvos, labai 
išaugo Panemunės miestelis. Dabar pat statoma daug 
naujų namų ir steigiama daug naujų krautuvių. Vienų 
mėsos parduotuvių jau yra 40. 


(d) dg) 


Vilniaus Kronika. 


MIRĖ ČESLOVAS JANKAUSKAS. 

Vilniuj mirė seniausis ir žymiausis lenkų laikraš- 
tininkas ir literatas. a. a. Česlovas Jankauskas, kuris 
liko labai iškilmingai palaidotas Vilniaus magistrato 
lėšomis Rasų kapuose. 


VILNIAUS UNIWERSITETO IŠKILMĖS. 


Vilniaus Universitetas spalių mėn. 9, 10 ir II d. 
apvaikščiojo savo 350 metų jubilejų. Iškilmėse dąly- 
vavo Lenkijos Vaistybės Prezidentos prof. Moscickis, 
ministerių kabineto nariai pryšaky su premjeru Svi- 
talskiu ir daugelio universitetų delegacijų. 

Pažymetina, kad nei Vilniaus lietuviškoji visuo- 
menė, nei studentija šiose iškilmėse nedalyvavo. 


NAUJOS KLIŪTYS. 


Išėjo, kaip žinoma parėdymas, kuriuo amatų 
mokyklų mokiniai priverčiami mokintis, nes neišėję 7 
skyrią liaudies mokyklos programos ir neturintieji tai 
paivirtinančio liūdymo, nebūsią prileisti į amatų mo- 
kyklas. Teorijoj nieko baisaus, kad amatininkai be 
savo amato privalės žinoti bent elementarines žinias 
iš geografijos, istorijos, gamtos. Praktikoj vienok at- 
rodo kitaip. Štai lietuvių amatininkų yra net kelios 
dirbtuvės. Prašyta kuratorijos leisti atidaryti joms va- 
karinius kursus lietuvių kalboje vedamus. Kiek sykių 
prašyta, tiek sykių prašymai atmesta. Kiekvienu mat 
parėdymu lietuviams statomos naujos kliūtys. 


JAU KITAIP KALBA. 


Nesenai buvo lietuvių kiube Vilniaus lietuvių pla- 
tesnis susirinkimas, kur svarstyta Didž. Lietuvos Ku- 
nigaikščio Vytauto 500 metų Jubiliejaus minėjimo rei- 
kalas. Tuo tikslu išrinkta net 5 narių komisija. Beto 
dar kun. proi. Kraujalis ir p. K. Stašys nupasako jo 
kelionėje į Ženevą ir Tautų Ligoje patirtus įspudžius, 
kame ir išsiskyrė mūsų atstovų pašaipos tonas kal- 
bant apie prof. Voldemarą. Įdomu k okiu tonu būtų 


Trakų pilies griuvėsiai. Pilis statyta D. L. Kunig. Gedimino XIV amž. 
pilies griuvėsiai liūdįja apie buvusią Lietuvos galybę. 

charakterizuojami mūsų Tautos atstovo darbai, jei jis 
dar šiandien būtų ministeriu pirmininku. Ateina galvon 
pasakėčia primenanti asilo drąsumą prie liūto mirties. 


IŠ LIETUVIŲ STUDENTŲ GYVENIMO. 


Po vasaros atostogų vėl suvažiavo miastan vidu- 
rinių ir aukštesnių mokyklų moksleiviai. Mokiniams 
gimnazijose mokslas jau senai prasidėjo Universitete 
mokslo pradžia Jik nuo spalių 6 d. Liet. Studentų są- 
įungoje numatoma žymesnių permainų Kaikurie vyre- 
sniųjų studentų, baigę mokslus. iš Sąjungos išstojo- 
Sąjungos pirmininkas K. Blažys savo veiklumu pra- 
lenkęs visus savo pirmtakūnus išvažiuoja studijuoti 
Prancūzijon. kiti vėl važiuoja Krokuvon, Varšuvon ir 
Poznanėn. Kairesnysis elementas su Vronu ir Karo- 
su priešaky ieško sau šalininkų kitos rūšies sąjungai 
įkurti. Senesnioji sąjunga užtat pasipildo naujais na- 
riais. Reikėtų neužmiršt lietuviams stoti daugiau į spe- 
ciales mokyklas, negu į Universitetą. Ką gi lietuvių stu- 
dentai baigę aukštuosius mokslus darys, kad jau Gali- 
ci:os ir Varšuvos lenkams čia perankšta. 


PAŽINO VIENI KITUS. 


Visuotinosios Krašto Parodos Poznanėje metu 
kviesta visus kiek galima daugiau lankyti įą. Apskri- 
čių seimeliai visų smarkumu ėmė organizuoti ūkininkų 
ekskursijas ir siųsti jas į Poznanę. Rinko, žinoma, 
paklusnius ir atsidavusius, kurie reprezentuotų Paro- 
doje lenkiškiausius kresus esant. Vežta ukrainiečiai. 


gudai ir lietuviai iš Gardino, Vilniaus ir Švenčionių 
apskričių net po kelias ekskursijas. Viena tokių eks- 
kursijų buvo iš Linkmenų ir Švenčionelių apylinkės 
ūkininkų, kuriai vadovavo Švenčionių seimelio valdi- 
ninkas Gušlinauskas. Lietuvius atstovauti pakviesta 
taip pat Linkmenų patriotas lenkų mokytojas žino- 
mas Swiecickis, kuris visu įnirtimu puola lietuvių mo- 
kyklas, skyrius ir šiaip sau žmonės. 

Nežiūrint, kad Gušlinauskis teikė Šwiecickiui ir 
jo žmonai įvairių privilegijų ir maitino atskirai daug 
geriau, negu lietuvius, visdelto Šwiecickis nesuprato 
lenkų politikos. Pamatęs, kad lietuviai sėdi su juo už- 
vieno stalo, Šwiecickis pritrukęs kantrybės šoko lietu- 
vius šmeižtt kaip mokėdamas. Šwiecickienė užprotes- 
tavo prieš tai, kad būtų lietuviams duodami kino-bi- 
lietai, pareikšdama, kad lietuviai ne broliai, jie priešai 
ir t. t. Užgautų lietuvių vardu atkirto jiems p. M: 
Šwiecickis nežinodamas kas veikti užkaukė lenkų him- 
ną. Lietuviai nemokėjo—negiedojo. Poznaniečiai. ne- 
matydami reikalo į barnių tarpą kišti himną, irgi tylėo. 
Solo pradėjo, bet neužbaigė tik vienas Swiecickis. Po- 
znaniečiai nepatenkinti už tokią prozą, pasiūlė Gušli- 
nauskui neštis kuogreičiausiai namo su tokiais ultra- 


„patriotais ir broliais. „Lietuvis“ Šviecickis grižo sma- 


gus ir patenkintas, neva atlikęs savo misiją, labai pa- 
vizdingai. ; 
PASISEKE MARYTEI. 


Vilniaus miesto salėj š. m. 10 d. įvyko didelis 
rautas, surengtas Vilniaus miesto. Prezidento studen- 
tams, paminėti 350 m, jubiliejų, Vilniaus universiteto. 


VEDET, 

Pirmoji stotis—vakarininkas. 

Raute turėjo būti ir Lenk. Valst. Prezidentas, bet delei 
nežinomų priežaščių ankščiau apleido Vilnių. tad raute 
Valst. Prezidentą atstovavo Lenk. Premjieras Šwital- 
skis su Ministeriais. Be to buvo daug įvairios dide. 
nybės ir Viln. Universiteto Profesoriai Atsilankiusių 
svečių skaičius siekė iki 1500 asm. 

Pradžia rauto prasidėjo himnais, po ko orkestras 
išpildęs dar vieną dalykėli nutilo. Na, ir prasidejęs 
salėj linksmas klegėsys minios, staiga aprimo, ir štai 
scenoj pasirodė mūsų dainininkė M. Francūzevičiutė. 
Galutinas susidomėjimas, publiką nutildė ir daininin- 
kė uždainavo savo maloniai stipriu balsu. 

Po dviejų padainuotų dainelių M. Francūzevičiu- 
tė, gauna didelę, gražią puokštę gėlių, kurią įteikė 
patsai Vilniaus miesto Prezidentas triukšmingom ora- 
ir nenutylant publikai, dainininkė, uždainavus dar 
vieną dainelę, tuomi ir baigė. 

Susiįdomavęs Lenk. Premjieras Svitalskis daini- 
ninke, tarp kit ko sužinojo, kad M. Francūzevičiutė 
yra lietuvaitė, iš ko Premjieras buvęs labai patenkin- 
tas ir išreiškė dainininkei savo pagirimą su linkėsiais. 


Kaip vėliau teko nugirsti iš įvairių kalbų, tarpe - 


publikos apie mūsų dainininkę, buvo jos labai palan - 
kios jai. 

Tenka palinkėti M. Francūzevičiūtei kad ir toliau 
jai sektūs sujdominti svetinvuosius, O tuomi pačiu 
augtų garbė mums ir mūsų Tautai. 

Tegu kiekviena Lietuvė moteris stengiasi įžymiai 
triumiuodama atstovauti savuosius. 

Reikia pažimėti, kad M. Francūzevičiūtė tik vie- 
na iš dainininkų tebuvo kviesta tame raute dainuoti. 

Tuolabiau garbė jai! 

Buvęs. 


MŪSŲ KRAŠTO VAIZDELIAI 

VYTAUTO DIDŽIOJO JUBILIEJAUS KOMITETAS 


Vilniaus Ryt. praneša, kad prie Laikinojo Vil- 
niaus Lietuvių Komiteto susidarė Vytauto Didžiojo 
Jubiliejaus Komitetas tokiam sąstate: Komiteto pirmi- 
ninkas Vytauto Didžiojo Gimnazijos direktorius M. 
Šikšnys, šambelionas kun. d-ras A. Viskantas, Laik. 
K-to pirmininkas K. Stašys, d-ras J. Slapelis, kanau- 
nikas K.Maliukevičius, direktorius A. Petraitis, deka- 
nas kun. N. Vaišutis, direktorius A. Rymas ir šio ko- 
miteto sekretorius kun. Prof. P. Kraujelis. 


VISAME VILNIAUS RRASTE | 
NĖRA LIETUVIŲ! 


kurie neskaitytų vienintelio Rytų Lietuvoj 
leidžiamo, nepriklausomo, tautinės minties 
reiškėjo, dvisavaitinio laikraščio 


„VYTIS“ 


todeį visi lietuviai skaitykite ir platinkite 
tiktai 


a Ši 
Iki metų pabaigos „VYTIS“ kainuoja tiktai ME 
1 auksinas. Visi skubėkite užsisakyt. pini- E 
E 1 gus galite siūsti ir pašto ženklais. £ 
E REDAKCIJOS ADRESAS: 
g. Wilno, Zakretowa 10-2. 

